U potrazi za pravednijim svijetom
Silverdocs Festival predstavio 108 dokumentaraca iz više od 50 zemalja.
Već tradicionalni festival dokumentarnog filma, Silverdocs, zajednički projekat Američkog instituta za film i kanala Discovery, smatra se jednim od najvažnijih filmskih festivala u zemlji. Ove godine prijavljeno je više od 3 hiljade radova širom svijeta. Jedna od glavnih tema ovogodišnjeg, devetog po redu festivala, bili su filmovi koji su tragali za društvenom pravdom. Direktorica festivala, Sky Sitney, kaže da je odluku o izboru te teme donijela jer se mnogi dokumentarci danas bave upravo tim pitanjem: U filmu Give Up Tomorrow, autori Michael Collins i Marty Syjuco prate sudjenje Paco-u Larranagi, tinejdžeru optuženom za silovanje i ubistvo dviju sestara koje su 1997. nestale na otoku Cebu na Filipinima. Uprkos ogromnom broju dokaza u njegovu korist, Paco je osudjen na smrt i već 14 godina čeka izvršenje presude. Film baca svjetlo na korupciju u filipinskom sudskom sistemu i u medijim koji su odigrali veliku ulogu u njegovom osudjivanju. U filmu Scenes of a Crime, autori Grover Babcock and Blue Hadaegh istražuju metode isljedjivanja. Film se fokusira na isljedjivanje Adriana Thomasa, Amerikanca osumnjičenog za ubistvo svog tek rodjenog sina. Prikazani su sati i sati mučnog ispitivanja, prije nego je on priznao zločin, uprkos brojnim medicinskim dokazima da je nevin. Jedan od autora, Grover Babcock: Blue Hadaegh kaže da detektivi u nekim krajevima Amerike koriste oštre tehnike da iznude priznanje čak i kad i sami vjeruju da je osumnjičeni - nevin: . U filmu If A Tree Falls, Marshall Curry prati uspon i pad Fronta za oslobodjenje Zemlje, radikalne ekološke organizacije koja uništava imovinu velikih korporacija kao način da širi svoju programsku poruku. Ovaj dokumentarac nastoji da odgovori na teško pitanje - da li su pripadnici ovog radikalnog pokreta borci za slobodu ili teroristi. A direktorica festivala se, kaže, uvijek pita šta se dešava kasnije, kad publika izadje iz bioskopske dvorane: